Λίλο & Στιτς (ταινία, 2025)

Το Λίλο & Στιτς (πρωτότυπος τίτλος: Lilo & Stitch) είναι Αμερικανική κωμική ταινία επιστημονικής φαντασίας σε παραγωγή των Walt Disney Pictures και Rideback και διανομή της Walt Disney Studios Motion Pictures. Σε σκηνοθεσία από τον Ντιν Φλάισερ Καμπ, η ταινία είναι ριμέικ ζωντανής δράσης και κινουμένων σχεδίων της ταινίας κινουμένων σχεδίων της Disney Λίλο & Στιτς (2002), παίρνοντας κάποια στοιχεία από τις συνέχειες και τις spin-off τηλεοπτικές σειρές της. Στην ταινία πρωταγωνιστούν η Μάια Κεαλόχα ως Λίλο Πελεκάι (στο κινηματογραφικό της ντεμπούτο) και ο Κρις Σάντερς ως Στιτς, επαναλαμβάνοντας τον ρόλο του από την αρχική ταινία. Το υπόλοιπο καστ συμπληρώνουν οι Σίντνεϊ Άγκουντονγκ, Μπίλι Μάγκνουσεν, Χάνα Γουάντινγκχεμ, Κόρτνεϊ Μπ. Βανς, Ζακ Γαλιφιανάκης, Έιμι Χιλ, Τία Καρρέρε και Τζέισον Σκοτ Λι.

Η ανάπτυξη του remake ζωντανής δράσης του Λίλο & Στιτς ξεκίνησε τον Οκτώβριο του 2018 με τον σεναριογράφο Μάικ Βαν Γουέις και τους παραγωγούς Νταν Λιν και Τζόναθαν Άιριχ. Τον Νοέμβριο του 2020, ο Τζον Μ. Τσου βρισκόταν σε διαπραγματεύσεις για τη σκηνοθεσία και ο Βαν Γουέις αποχώρησε από την παραγωγή αν και αναφέρεται στους τίτλους τέλους. Οι Φλάισερ Καμπ και Κρις Κεκανιοκαλάνι Μπράιτ ανακοινώθηκαν ως ο σκηνοθέτης και ο σεναριογράφος της ταινίας, αντίστοιχα, τον Ιούλιο του 2022, με το κάστινγκ να πραγματοποιείται μεταξύ του Νοεμβρίου του 2022 και του Ιουνίου του 2023. Η κύρια φωτογραφία ξεκίνησε τον Απρίλιο του 2023 αλλά τέθηκε σε παύση τον Ιούλιο λόγω της απεργίας SAG-AFTRA, μέχρι να συνεχιστεί τον Φεβρουάριο του 2024 και να ολοκληρωθεί τον Μάρτιο. Ο Νταν Ρόμερ συνέθεσε τη μουσική και η Industrial Light & Magic δημιούργησε τα οπτικά εφέ της ταινίας.

Η ταινία Λίλο & Στιτς έκανε πρεμιέρα στο El Capitan Theatre στο Λος Άντζελες στις 17 Μαΐου 2025 και κυκλοφόρησε στις Ηνωμένες Πολιτείες στις 23 Μαΐου. Αν και έλαβε μικτά σχόλια από τους κριτικούς, έσπασε πολυάριθμα ρεκόρ για το Σαββατοκύριακο Ημέρας Μνήμης και, έχοντας στοιχήσει $100 εκατομμύρια, έχει εισπράξει $1 δισεκατομμύριο, με αποτέλεσμα να γίνει η δεύτερη ταινία με τις μεγαλύτερες εισπράξεις του 2025 και η ταινία που συνδυάζει κινούμενα σχέδια και ζωντανή δράση με τις μεγαλύτερες εισπράξεις όλων των εποχών. Μια συνέχεια βρίσκεται σε ανάπτυξη.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Αμερικανικές ταινίες φαντασίας
Κατηγορία:Αμερικανικές κωμικές ταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες 4DX
Κατηγορία:Αμερικανικές buddy ταινίες
Κατηγορία:Κωμικές buddy ταινίες
Κατηγορία:Ταινίες remake της Disney
Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Κατηγορία:Ταινίες συσχετιζόμενες με παιδιά
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σχετικά με την οικογένεια
Κατηγορία:Ταινίες συσχετιζόμενες με ορφανά
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες σε παραγωγή Νταν Λιν
Κατηγορία:Ταινίες παραγωγής Walt Disney Pictures